วรรณเตือนจุดเสี่ยง820
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ระวังแรงขายพี/อีหุ้นจ่อ13เท่า คลอดกองทุนRMFลงทุนทอง
โพสต์ทูเดย์ — “มนรัฐ” เชื่อหุ้นถึง 800 จุดเร็วๆ นี้ เตือนเข้าใกล้ 820 จุด เตรียมเผ่น คาดเงินไหลเข้าหุ้นไทยเป็น “เงินจีน” หวังฟันกำไรค่าเงิน
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า ดัชนีหุ้นตลาดไทยมีโอกาสที่จะขึ้นไปถึง 800 จุดได้ในเร็วๆ นี้ เห็นได้จากมูลค่าการซื้อขายที่เข้ามาหนาแน่นในช่วง 510 นาทีแรกที่ตลาดเปิดซื้อขาย ชี้ให้เห็นว่ามีเงินจำนวนมากรอเข้ามาลงทุนในตลาดหุ้นไทย
“เงินลงทุนที่ไหลเข้ามาน่าจะเป็นเงินของนักลงทุนจีนที่ทางการจีนอนุญาตให้ออกมาลงทุนนอกประเทศได้ และส่วนหนึ่งเป็นการลงทุนเพื่อเก็งกำไรค่าเงิน เพราะเชื่อว่าหากค่าเงินหยวนแข็งค่าขึ้นจะทำให้ค่าเงินในภูมิภาคนี้แข็งค่าขึ้นตามไปด้วย ซึ่งจะทำให้ได้กำไรจากค่าเงินอีกต่อ” นายมนรัฐ กล่าว
อย่างไรก็ตาม หากดัชนีหุ้นไทยขึ้นไปถึง 820 จุด จะต้องระมัดระวังอย่างมาก นักลงทุนไม่ต้องรอให้เข้าใกล้ 858 จุด ที่สะท้อนสัดส่วนราคาต่อกำไรต่อหุ้น (พี/อี) ที่ 13 เท่า ซึ่งเป็นระดับที่เหมาะสมสำหรับตลาดหุ้นไทยแล้ว 
“ถ้าถามว่าตลาดหุ้นไทยภาพดีขนาดที่จะไปถึงพีอี 14 เท่าได้หรือยัง ต้องตอบว่ายัง เพราะในสถานการณ์การเมืองขณะนี้ตลาดหุ้นไทยก็ไม่น่าจะขึ้นไปที่ 14 เท่าได้” นายมนรัฐ กล่าว
นายมนรัฐ กล่าวว่า หากดัชนีเข้าใกล้ 820 จุด จะต้องเปลี่ยนกลยุทธ์การลงทุน โดยพยายามจะล็อกกำไรบางส่วนเอาไว้และขายหุ้นที่มีสภาพคล่องน้อยออกไปถือหุ้นที่มีสภาพคล่องสูง เพื่อให้ขายได้ง่ายหากตลาดปรับตัวลง และอาจจำเป็นต้องลดสัดส่วนการถือหุ้นจาก 95% เป็น 90% 
“ถ้าดัชนีผ่าน 820 จุด ก็ต้องมาดูว่าต่างชาติมองพี/อีของตลาดหุ้นไทยดีขึ้นแล้วหรือยัง ถ้าเขามองว่าดีขึ้นอาจจะวิ่งไปต่อได้” นายมนรัฐ กล่าว
นายมนรัฐ กล่าวว่า ระหว่างวันที่ 25 มี.ค.5 เม.ย.นี้ บลจ.วรรณ เปิดขายกองทุนเปิดวรรณ โกลด์ เพื่อการเลี้ยงชีพ (GOLDRMF) เป็นครั้งแรก ลงทุนในหน่วยลงทุนของกองทุน SPDR Gold Trust ซึ่งเหมาะสำหรับการกระจายการลงทุนเพื่อลดความผันผวนของการลงทุนในกองทุนรวมเพื่อการเลี้ยงชีพ(RMF)